PMIndiaData/PMIndiaSum huggingface dataset:
وزیر اعظم نے گجرات کے گاندھی نگر اسٹیشن پر گاندھی نگر اور ممبئی کے درمیان چلنے والی  نئی وندے بھارت ایکسپریس کو ہری جھنڈی دکھائی

وزیر اعظم جناب نریندر مودی نے گاندھی نگر-ممبئی وندے بھارت ایکسپریس کو گاندھی نگر اسٹیشن پر ہری جھنڈی دکھائی اور وہاں سے آج کالوپور ریلوے اسٹیشن تک اسی ٹرین میں سفر بھی کیا۔ جب وہ گاندھی نگر اسٹیشن پر پہنچے تو وزیر اعظم کے ساتھ گجرات کے وزیر اعلیٰ بھوپیندر پٹیل، گجرات کے گورنر شری آچاریہ دیوورت، ریلوے کے مرکزی وزیر شری اشوینی وشنو اور ہاؤسنگ اور شہری امور کے مرکزی وزیر جناب ہردیپ سنگھ پوری بھی تھے ۔ وزیر اعظم نے وندے بھارت ایکسپریس 2.0 کے ٹرین کے ڈبوں کا معائنہ کیا اور ٹرین میں دستیاب سہولیات کا جائزہ لیا۔ جناب مودی نے وندے بھارت ایکسپریس 2.0 کے لوکوموٹیو انجن کے کنٹرول سینٹر کا بھی معائنہ کیا۔ اس کے بعد وزیر اعظم نے گاندھی نگر اور ممبئی کے درمیان وندے بھارت ایکسپریس کے نئے اور بہتر ورژن کو ہری جھنڈی دکھائی اور وہاں سے کالوپور ریلوے اسٹیشن تک اس ٹرین میں سفر کیا۔ وزیر اعظم نے اپنے ساتھی مسافروں سے بھی بات چیت کی جن میں ریلوے کے عملے کے اہل خانہ، کاروباری خواتین اور محققین اور نوجوان شامل تھے۔ انہوں نے کارکنوں، انجینئروں اور دیگر عملے سے بھی بات چیت کی جنہوں نے وندے بھارت ٹرینوں کو کامیاب بنانے کے لیےدن رات سخت محنت کی۔ گاندھی نگر اور ممبئی کے درمیان وندے بھارت ایکسپریس 2.0 ایک گیم چینجر ثابت ہونے والی ہے اور ہندوستان کے دو کاروباری مراکز کے درمیان رابطے کو فروغ دے گی۔ یہ گجرات کے کاروباری مالکان کو ممبئی کا سفر کرنے میں سہولت فراہم کرے گی اور اس میں سفر کرنے والا کوئی بھی شخص زیادہ قیمت والے ایئر لائن ٹکٹوں کا بوجھ برداشت کیے بغیر ٹرین میں دستیاب ، جہازمیں حاصل رہنے والی بہترین سہولیات کا فائدہ اٹھائے گا۔ گاندھی نگر سے ممبئی تک وندے بھارت ایکسپریس 2.0 کے یک طرفہ سفر کا وقت تقریباً 6-7 گھنٹے لگایا گیا ہے۔ وندے بھارت ایکسپریس 2.0 متعدد اعلیٰ اور ہوائی جہاز جیسے سفر سے لطف اندوز کراتی ہے۔ یہ جدید ترین حفاظتی خصوصیات سے لیس ہے جس میں مقامی طور پر تیار کردہ ٹرین کے تصادم سے بچاؤ کا نظام۔ ’کَوَچ‘ شامل ہے۔ وندے بھارت 2.0 مزید ترقی یافتہ سہولیات اور بہتر خصوصیات سے لیس ہوگا جیسے کہ صرف 52 سیکنڈ میں 0 سے 100 کلومیٹر فی گھنٹہ کی رفتار تک پہنچنا، اور زیادہ سے زیادہ رفتار 180 کلومیٹر فی گھنٹہ تک ہونا۔ اصلاح شدہ وندے بھارت ایکسپریس کا وزن 392 ٹن ہوگا جب کہ اس کے پچھلے ورژن کاوزن 430 ٹن تھا۔ اس میں ضرورت پڑنے پر وائی فائی مواد کی سہولت بھی دستیاب ہوگی۔ ہر کوچ 32″ اسکرینوں سے لیس ہے جو مسافروں کی معلومات اور انفوٹینمنٹ فراہم کرتی ہے جبکہ اس کے مقابلے میں پچھلے ورژن میں ان اسکرینوں کی تعداد 24″ تھی۔ وندے بھارت ایکسپریس بھی ماحول دوست ہونے جا رہی ہے کیونکہ اے سی 15 فیصد زیادہ توانائی کی بچت کرنے کے قابل ہوں گے۔ ٹریکشن موٹر کی دھول سے پاک صاف ہوا کی کولنگ کے ساتھ، سفر زیادہ آرام دہ ہو جائے گا۔ سائیڈ ریکلائنر سیٹ کی سہولت جو پہلے صرف ایگزیکٹو کلاس کے مسافروں کو فراہم کی جاتی تھی اب تمام کلاسوں کے لیے دستیاب کرائی جائے گی۔ ایگزیکٹو کوچز میں 180 ڈگری گھومنے والی نشستوں کی اضافی خصوصیت ہوتی ہے۔ وندے بھارت ایکسپریس کے نئے ڈیزائن میں، ہوا صاف کرنے کے لیے چھت پر نصب پیکیج یونٹ (آر ایم پی یو) میں فوٹو کیٹلیٹک الٹرا وائلٹ ایئر پیوریفیکیشن سسٹم نصب کیا گیا ہے۔ جیسا کہ سنٹرل سائنٹیفک انسٹرومینٹس آرگنائزیشن (سی ایس آئی او) ، چندی گڑھ کی سفارش کی گئی ہے، یہ سسٹم آر ایم پی یو کے دونوں سروں پر ڈیزائن اور انسٹال کیا گیا ہے تاکہ تازہ ہوا اور خارج ہونے والی ہوا کے ذریعے آنے والے جراثیم، بیکٹیریا، وائرس وغیرہ سے ہوا کو فلٹر اور صاف کیا جا سکے۔
وزیر اعظم کا راجیوگنی دادی جانکی جی کے انتقال پر اظہار تعزیت

، وزیراعظم جناب نریندرمودی نےبرہما کماری کی صدر راجیوگنیدادی جانکی جی کےانتقال پراظہارتعزیت کیا ہے۔ وزیر اعظم نے کہا ’’برہماکماری کی سربراہراجیوگنیدادی جانکیجی نے پوری تندہی کےساتھ معاشرے کی خدمت کی۔ انہوں نےدوسروں کی زندگیوں میں مثبت فرق لانےکی کوشش کی۔ خواتین کو بااختیار بنانےکے تئیں ان کی کاوشیں قابل ذکرتھیں۔ میری فکرمندیاں دکھ کی اس گھڑی میں ان کےانگنت پیروکاروں کےساتھ ہیں۔ اومشانتی‘‘۔
کابینہ نے سپریم کورٹ اور ہائی کورٹوں کے ججوں کیلئے نظرثانی شدہ تنخواہ، گریجوٹی، بھتے اور پنشن کی منظوری دی

نئی دہلی،22؍نومبر،وزیراعظم نریندر مودی کی صدارت میں مرکزی کابینہ نے سپریم کورٹ اور ہائی کورٹوں کے ججوں اور سپریم کورٹ اور ہائی کورٹوں کے ریٹائرڈ ججوں کیلئے نظرثانی شدہ تنخواہوں، گریجوٹی، بھتے اور پنشن وغیرہ کی منظوری دے دی ہے۔ یہ اقدام سول سرونٹ کیلئے 7ویں مرکزی تنخواہ کمیشن کی سفارشات کے نفاذ کے بعد اٹھایا گیا ہے۔ اس منظوری سے سپریم کورٹ جج (تنخواہ اور سروس کنڈیشن) ایکٹ-1958 اور ہائی کورٹ جج (تنخواہ اور سروس کنڈیشن) ایکٹ-1954 میں ضروری ترمیمات کیلئے راہ ہموار ہوگئی ہے۔ مذکورہ بالا قوانین سے بھارت کی چیف جسٹس، سپریم کورٹ کے ججوں، ہائی کورٹ کے چیف جسٹس اور ججوں کی تنخواہوں کا تعین کیا جاتا ہے۔ تنخواہوں اور بھتوں وغیرہ میں اس اضافے سے بھارت کی سپریم کورٹ کے چیف جسٹس سمیت 31 ججوں کو اور ہائی کورٹوں کے چیف جسٹس سمیت 1079 ججوں کو فائدہ حاصل ہوگا۔ اس کے علاوہ تقریباً 2500 ریٹائرڈ ججوں کو بھی پنشن؍ گریجوٹی میں نظرثانی کی وجہ سے فائدہ حاصل ہوگا۔ یکم جنوری 2016 سے نافذ ہونے والے اس اضافے کے ایریئر (بقایا جات) کی ادائیگی یکمشت کی جائے گی۔ ۔۔۔۔۔۔۔۔۔۔۔ (م ن-و ا- ق ر) (22-11-2017)
وزیر اعظم 5 جنوری کو  کوچی –  منگلورو قدرتی گیس پائپ لائن قوم  کے نام کو وقف کریں گے

نئی دہلی۔ 3 جنوری وزیر اعظم جناب نریندر مودی 5 جنوری 2021 کو صبح 11 بجے ویڈیو کانفرنسنگ کے ذریعہ کوچی – منگلورو قدرتی گیس پائپ لائن کو قوم کے نام وقف کریں گے۔یہ تقریب 'ون نیشن ون گیس گرڈ' کی تشکیل کی سمت میں ایک اہم سنگ میل ثابت ہوگی۔ اس موقع پر مرکزی وزیربرائے پٹرولیم و قدرتی گیس کے ہمراہ کرناٹک اور کیرالہ کے گورنر اوروزراء اعلی بھی شریک ہوں گے۔ پائپ لائن کے بارے میں 450 کلومیٹر لمبی پائپ لائن کو جی اے آئی ایل (انڈیا) لمیٹڈ نے تعمیر کیا ہے ، اس کی نقل و حمل کی صلاحیت یومیہ 12 ملین میٹرک اسٹنڈرڈ مکعب میٹرک ہے ، اوریہ کوچی (کیرالہ) میں مائع قدرتی گیس (ایل این جی) ری گیسی فیکشن ٹرمینل ، ارناکولم ، تھرسور ، پالک کڈ ، ملاپورم ، کوزی کوڈ ے، کنّور اور کاسرگوڈ اضلاع سے گزرتے ہوئے منگلورو (دکشنا کنڑا ضلع ، کرناٹک) تک قدرتی گیس لے جائے گی۔ اس منصوبے کی کل لاگت تقریبا 3000 کروڑ روپے تھی۔ اور اس کی تعمیر سے 12 لاکھ سے زیادہ یومیہ فی کس کے روزگار پیدا ہوئے۔ پائپ لائن کی تنصیب انجینئرنگ کے لحاظ سے ایک چیلنج تھا کیونکہ پائپ لائن کے راستے میں 100 سے زائد مقامات پر آبی ذخائر کو عبور کرنے کی ضرورت تھی۔ اسے ایک خاص تکنیک کے ذریعہ تعمیر کیا گیا جسے افقی ڈائریکشنل ڈرلنگ طریقہ کہا جاتا ہے۔ پائپ لائن گھروں کو پائپ کے ذریعہ قدرتی گیس (پی این جی) اور ٹرانسپورٹ سیکٹر کو کمپریسڈ قدرتی گیس (سی این جی) کی شکل میں ماحول دوست اور سستی ایندھن فراہم کرے گی۔ یہ پائپ لائن پورے اضلاع کے تجارتی اور صنعتی یونٹوں کو بھی قدرتی گیس فراہم کرے گی۔ صاف شفاف ایندھن کا استعمال فضائی آلودگی کو روکنے کے ساتھ ساتھ ہوا کے معیار کو بہتر بنانے میں معاون ثابت ہوگا۔ ۔۔۔۔۔۔۔۔۔۔۔۔۔۔۔۔۔۔۔۔۔ (م ن ۔ رض (
وزیراعظم  ،18فروری کو تھانے اور دیوا کو جوڑنے والی ریلوے لائن کے قوم کے نام وقف کریں گے

وزیر اعظم جناب نریندر مودی 18فروری کو ویڈیو کا نفرنسنگ کے ذریعہ شام ساڑھے چار بجے تھانے اور دیو ا کو جوڑنے والی دو اضافی ریلوے لائنیں قوم کو وقف کریں گے۔ وہ ممبئی نواحی ریلوے کی دو نواحی ٹرینوں کو ہری جھنڈی دکھاکر روانہ کریں گے۔ اس کے بعد وہ خطاب کریں گے۔ کلیان سینٹرریلوے کا مین جنکشن ہے ۔ ملک کے شمالی سائڈ اور جنوبی سائڈ سے آنے والا ٹریفک کلیان میں ضم ہوجائے گا اور چھترپتی شواجی مہاراج ٹرمنل سی ایس ایم ٹی کی طرف رخ کرے گا۔کلیان اور چھتر پتی شواجی مہاراج ٹرمنل کے درمیان چار پٹریوں میں سے دو پٹریاں مقامی ٹرینوں کے لئے استعمال کی گئی تھیں اورتیز چلنے والی مقامی ٹرینوں ، میل ایکسپریس اور مال گاڑی ٹرینوں کے لئے دو پٹریاں استعمال کی گئی تھی ۔ نواحی اور طویل فاصلے ک ٹرینوں کو الگ کرنے کے لئے دو اضافی پٹریوں کا منصوبہ ہے۔ تھانے اور دیوا کو جوڑنے والی دو اضافی ریلوے لائنیں 620 کروڑروپے کی لاگت سے تیار کی گئی ہیں۔ ان کی خصوصیت یہ ہے کہ ان میں 1.4 کلومیٹر لمبا ریل فلائی اوور ، تین بڑے پل اور 21 مائنر پل ہیں۔یہ لائنیں ممبئی میں نواحی ٹرین کے ٹریفک کے ساتھ طویل فاصلے کی ٹرین کے ٹریفک کی مداخلت کو خاطر خواہ کم کردیں گی ۔ ان پٹریوں پر شہر میں 36 نئی نواحی ٹرینوں کی شروعات ہوسکے گی۔
وزیر اعظم جناب نریندر مودی نے جن دھن یوجنا کے سات سال مکمل ہونے پر خوشی ظاہر کی اور اسے بھارت کی ترقی کی سمت ہمیشہ کے لیے بدلنے والی پہل بتایا

وزیر اعظم جناب نریندر مودی نے پی ایم جن دھن یوجنا کے سات سال مکمل ہونے پر خوشی ظاہر کی ہے۔ وزیر اعظم نے ان سبھی لوگوں کی بے پناہ کوششوں کی بھی تعریف کی، جنہوں نے پی ایم جن دھن یوجنا کو کامیاب بنانے کے لیے کام کیا ہے۔ وزیر اعظم نے کئی ٹوئٹ کے ذریعے کہا: ’’آج بھارت کی ترقی کی سمت کو ہمیشہ کے لیے بدلنے والی ایک پہل #PMJanDhan کے سات سال پورے ہو رہے ہیں۔ اس نے مالی شمولیت اور باوقار زندگی کے ساتھ بے شمار ہندوستانیوں کی با اختیاری کو یقینی بنایا ہے۔ جن دھن یوجنا سے شفافیت بڑھانے میں بھی مدد ملی ہے۔ میں ان تمام لوگوں کی بے پناہ کوششوں کی تعریف کرتا ہوں، جنہوں نے #PMJanDhan کو کامیاب بنانے کے لیے کام کیا ہے۔ ان کی کوششوں نے ہندوستانیوں کی زندگی کو زیادہ معیاری بنانے کو یقینی بنایا ہے۔‘‘
ملک گروگوبند سنگھ جی کے آدرشوں سے فیض پاکر آگے کی طرف بڑھ رہا ہے: پی ایم مودی

وزیر اعظم جناب نریندر مودی نے گرو گوبند سنگھ جی کو ان کی پرکاش پرب کے موقع پر انھیں سلام عقیدت پیش کیا ہے۔ انھوں نے اس مقدس موقع پر قوم کو مبارکباد دی ہے۔ وہ آج ویڈیو کانفرنس کے ذریعے پردھان منتری آواس یوجنا- گرامین کے تحت یو پی میں 6 لاکھ سے زیادہ فیض یافتگان کو مالی امداد جاری کرنےکے بعد اظہار خیال کر رہے تھے۔ وزیر اعظم نے فیضیافتگان کے لیے نیک خواہشات کا اظہار کیا اور پرکاش پرب کے موقع پر مبارکباد دی۔ انھوں نے کہا کہ انھوں نے محسوس کیا ہے کہ گرو صاحب ان کے سلسلے میں بہت مہربان رہے ہیں اور انھیں اپنی خدمت کے کافی مواقع دیئے ہیں۔گرو صاحب کی زندگی اور ان کا پیغام ہمیں یہ فیضان بخشتا ہے کہ ہم خدمت اور سچائی کے راستے پر چلتے ہوئے چیلنجوں کا مقابلہ کریں۔ اس طرح کی طاقت اور ہمت، خدمت اور سچائی کے جذبے سے پیدا ہوتی ہے اور ملک اس راستے پر چل رہا ہے جو گرو گوبندسنگھ جی نے دکھایا ہے۔
بھارت اورآرمینیاکے مابین ڈاک ٹکٹ کے موضوع پرطے پائی مفاہمتی عرضداشت کو کابینہ کی منظوری

نئی دہلی ،07دسمبر : بھارت اورآرمینیا کے مابین ڈاک ٹکٹ کے موضوع پرطے پائی مفاہمتی عرضداشت کی تفصیلات سے کابینہ کو آگاہ کیاگیا۔ مذکورہ مفاہمتی عرضداشت پرجون ،2018میں دستخط عمل میں آئے تھے ۔ وزارت مواصلات کے تحت محکمہ ڈاک اور نیشنل پوسٹل آپریٹرآف آرمینیا ( ‘‘ہے پوسٹ ’’ سی جے ایس سی ) نے باہمی رضامندی سے مشترکہ طورپربھارت ۔ آرمینیا مشترکہ موضوع سے متعلق ڈاک ٹکٹ جاری کرنے کافیصلہ کیاتھا جس کا عنوان تھا ‘‘ڈینس ’’۔ مذکورہ مشترکہ ڈاک ٹکٹ اگست ، 2018میں جاری کیاگیاتھا۔ یہ یادگاری ڈاک ٹکٹ ہندوستان کے ‘‘منی پوری رقص ’’ اور آرمینیاکے ‘‘ہواریک ڈانس ’’کا مظہرہے ۔
وزیراعظم کل سی آئی ایس ایف کے پچاسویں یوم تاسیس کی تقریب میں شرکت کریں گے

نئی دہلی،09/مارچ وزیر اعظم جناب نریندر مودی 10 مارچ 2019 کو غازی آبا دمیں سینٹرل انڈسٹریل سکیورٹی فورسز (سی آئی ایس ایف) کے پچاسویں یوم تاسیس کی تقریب میں شرکت کریں گے۔ غازی آباد میں اندرا پورم میں پانچویں پٹالین کیمپ میں منعقدہ ایک تقریب میں وزیر اعظم سینٹرل انڈسٹریل سکیورٹی فورسز کی پریڈ کا جائزہ لیں گے۔ وہ کارہائے نمایاں اور بہترین خدمات کے لیے پولیس اور فائر سروس میڈل بھی پیش کریں گے۔ وزیر اعظم شہیدوں کی یادگار پر خراج عقیدت بھی پیش کریں گے بعد میں وہ سی آئی ایس ایف کے اہلکاروں سے خطاب کریں گے۔ ۔ ۔ ۔ ۔ ۔ ۔ ۔ ۔ ۔ ۔ ( م ن ۔ا گ۔ را ۔ 09 – 03 – 2019)
وزیراعظم نے گیتا جینتی کے موقع پر عوام کو مبارکباد دی ہے

وزیراعظم جناب نریندر مودی نے گیتا جینتی کے موقع پر عوام کو مبارکباد دی ہے۔ اس موقع پر وزیراعظم نے گیتا پر اپنی حال ہی میں کی گئیں دو تقریروں کا بھی ذکر کیا ہے۔ سلسلے وار ٹوئٹ میں وزیراعظم نے کہا: ’’آج، گیتا جینتی کے موقع پر اپنی دو حالیہ تقریریں پیش کررہا ہوں جو میں نے گیتا پر دی تھیں‘‘۔ سوامی چند بھاوا نندا کی بھگوت گیتا کے ای۔ بک ورژن کا اجراء گیتا پر مختلف ماہرین کے تبصروں کے ساتھ ایک مخطوطہ کا اجراء सर्वोपनिषदो गावो दोग्धा गोपाल नन्दन:। पार्थो वत्स: सुधीर्भोक्ता दुग्धं गीतामृतं महत्।। गीता जयंती की हार्दिक शुभकामनाएं। گیتا جینتی پر مبارکباد، زندگی کے بہت سے زاویوں کے لئے عملی رہنمائی کرنے والی کتاب، یہ دیکھ کر انتہائی مسرت ہوتی ہے کہ گیتا کی تعلیمات، دنیا بھر میں زور و شور سے گردش کررہی ہیں۔ ۔۔۔۔۔۔۔۔۔۔۔ ۔ ش ح۔ح ا ۔ن ا۔ (2021۔12۔14)
وزیر اعظم کل ہندوستان کی پہلی سیمی ہائی اسپیڈ ٹرین ’وندے بھارت ایکسپریس‘ کو جھنڈی دکھا کر روانہ کریں گے

نئی دہلی سے وارانسی کے درمیان کا سفر محض 8 گھنٹوں میں پورا ہوگا یہ ٹرین پیر اور جمعرات کو چھوڑ کر ہر دن چلے گی رفتار، معیار اور خدمت، وندے بھارت ایکسپریس کا امتیازی وصف میک ان انڈیا کی کامیابی سے متعلق ایک کہانی نئی دہلی،41فروری 2019/ انڈین ریلویز کی ’ میک ان انڈیا‘ کوشش کا نتیجہ ہندوستان کی پہلی سیمی ہائی اسپیڈ ٹرین ’وندے بھارت ایکسپریس‘ کی شکل میں برآمد ہوا ہے۔ وزیراعظم نریندر مودی کل صبح نئی دلی ریلوے اسٹیشن سے نئی دہلی ۔کانپور۔الٰہ آباد۔ وارانسی روٹ کی اس ٹرین کے پہلے سفر کا ہری جھنڈی دکھا کر آغاز کریں گے۔ وہ اس ٹرین کے اندر دستیاب سہولتوں کا معائنہ کریں گے اور اس موقع پر حاضرین سے خطاب بھی کریں گے۔ ریلویز اور کوئلہ کے مرکزی وزیر جناب پیوش گوئل کل اس ٹرین کے افتتاحی سفر میں ٹرین میں سوار ہونے والے اہلکاروں اور میڈیا کے افراد پر مشتمل ٹیم کی قیادت کریں گے۔ یہ ٹرین کانپور اور الٰہ آباد میں رکے گی، جہاں معززین اور عوام اس کا خیرمقدم کریں گے۔ وندے بھارت ایکسپریس زیادہ سے زیادہ 160 کلو میٹر فی گھنٹہ کی رفتار سے دوڑ سکتی ہے اور اس کے اندر شتابدی ٹرین کی طرح ہی سفری کلاسیز ہیں، لیکن اس میں دستیاب سہولتیں نسبتاً بہتر ہیں۔ اس کا مقصد مسافروں کو مکمل طور پر ایک نیا سفری احساس فراہم کرنا ہے۔ یہ ٹرین نئی دہلی اور وارانسی کے درمیان کی دوری 8 گھنٹوں میں طے کرے گی اور پیر اور جمعرات کو چھوڑ کر سبھی دن چلے گی۔ اس ٹرین کے سبھی ڈبوں میں خودکار دروازے، جی پی ایس پر مبنی سمعی ۔بصری مسافر اطلاعاتی نظام، آن بورڈ ہاٹ اسپاٹ، تفریح کے لئے وائی فائی اور انتہائی آرام دہ سیٹیں دستیاب ہیں۔ سبھی بیت الخلا بایو ویکیوم قسم کے ہیں۔ لائٹنگ دوہرے موڈ کی ہے۔ ایک تو عمومی روشنی کے لئے اور دوسری ہر سیٹ کے لئے۔ ٹرین کے ہر ڈبے میں پینٹری ہے، جس میں گرم کھانا، گرم اور سرد مشروبات پیش کرنے کی سہولت ہے۔ ایک ڈبے کا دوسرے ڈبے سے عدم تعلق کا مقصد گرمی اور شور کو انتہائی پست سطح پر رکھنا ہے، تاکہ مسافروں کو مزید آرام مل سکے۔ وندے بھارت ایکسپریس ٹرین میں 16 ایئرکنڈیشنڈ ڈبے ہیں، جن میں سے 2 ڈبے ایگزیکٹو کلاس کے ہیں۔ اس ٹرین میں 128 1,مسافروں کے لئے بیٹھنے کی گنجائش ہے۔ یہ بہت حد تک روایتی شتابدی ریک کی طرح ہی ہے، جس میں ڈبے بھی اُتنے ہی ہیں۔ اس ٹرین میں بجلی سے متعلق سبھی آلات کوچوں اور سیٹوں کے نیچے ہیں۔ وندے بھارت ایکسپریس کے کوچوں میں ری جنیریٹو بریکنگ سسٹم ہے۔ اس سے 30 فیصد بجلی کی بچت ہوگی۔ رفتار، تحفظ اور خدمت اس ٹرین کے امتیازی وصف ہیں۔ ریلویز کی ایک پروڈکشن اکائی انٹیگرل کوچ فیکٹری (آئی سی ایف) چنئی، اس سے ٹرین کی تیاری کے پس پشت رہی ہے۔ اس ٹرین کا ڈیزائن اور اس کی تیاری، کمپیوٹر ماڈلنگ سب مکمل طور پر اندرونِ ملک ہوئی ہے، جس میں کئی سپلائروں کا تعاون رہا ہے اور یہ ٹرین محض 18 مہینے میں بن کر تیار ہوئی ہے۔ وزیر اعظم کے ’میک ان انڈیا‘ کے تصور کو پیش نظر رکھتے ہوئے اس ٹرین کے اہم نظامات کی ڈیزائننگ ہندوستان میں ہی کی گئی ہے اور انہیں ہندوستان میں ہی بنایاگیا ہے۔کارکردگی کے اعتبار سے عالمی معیارات سے ہم آہنگی، تحفظ اور مسافروں کو آرام اور ان سب کے باوجود عالمی قیمتوں سے نصف قیمت پر ان سہولتوں کی دستیابی عالمی ریل بزنس میں گیم چینجر ثابت ہونے کے امکانات رکھتی ہے۔ 996o.
ایس اے ٹی- ممبئی  میں ٹکنیکل  ممبر کے عہدے کو کابینہ کی منظوری

نئی دہلی، 7 مارچ /وزیراعظم جناب نریندر مودی کی صدارت میں کابینہ نے حکومت ہند کے سکریٹری کی عہدےکے مساوی سیکورٹی اپیلیٹ ٹرائبونل (ایس اے ٹی) میں ٹکنیکل ممبر کا عہدہ وضع کرنے کی تجویز کو منظوری دے دی ہے۔ اس عہدے کی تنخواہ 2 لاکھ 25 ہزار روپے (مقرر) یا تنخواہ کمیشن کی ساتویں سفارشات کے مطابق تنخواہ میٹرکس کے لیول 17 کے مطابق ہوگی۔ فوائد: اس نئے عہدے کی تشکیل سے ایس اے ٹی ممبئی میں اضافی بنچ بنانے میں سہولت ہوگی اور اس سے بھارت کے تمسکات اور ایکسچنج بورڈ (سیبی)، انشورنس ریگولیٹری اور ڈیولپمنٹ اتھارٹی آف انڈیا (آئی آر ڈی اے) اور پنشن فنڈ ریگولیٹری نیز ڈیولپمنٹ اتھارٹی (پی ایف آر ڈی اے) کے سلسلہ میں ایس اے ٹی نے اپیلوں کی بڑھتی تعداد کا تیزی سے نمٹارا ہوگا اور اس سے سرمایہ کاروں ، پنشن یافتگان اور عوام کو کافی فائدہ پہنچے گا۔ سیکورٹی مارکیٹ اور بیمہ سیکٹر تیزی سے بڑھ رہا ہے۔ سیکورٹی مارکیٹ میں کاروبار کی تعداد میں اضافہ، بیمہ سیکٹر میں کلائنٹس کی تعداد میں اضافے کے ساتھ ساتھ شکایات کی تعداد میں بھی اضافہ ہورہا ہے۔ اس لئے یہ ضروری ہوگیا ہے کہ تیز رفتار ازالہ جاتی نظا م قائم ہو۔ جس سے بیمہ ، تمسکات مارکیٹ اور پنشن سے متعلق اپیل معاملات تیز رفتار کے ساتھ نبٹارا ہوگا اور اس سے عوام کا فائدہ ہوگا۔ ۔۔۔۔۔۔۔۔۔۔۔ م ن ۔ ش س ۔ ج۔
وزیر اعظم 14 اپریل کو پردھان منتری سنگرہالیہ کا افتتاح کریں گے

وزیر اعظم جناب نریندر مودی 14 اپریل 2022 کو صبح تقریباً 11 بجے پردھان منتری سنگرہالیہ کا افتتاح کریں گے۔ یہ سنگرہالیہ ، جس کا افتتاح آزادی کا امرت مہوتسو کے دوران کیا جا رہا ہے، ملک کے وزرائے اعظم کی زندگیوں اور ان کے تعاون کے ذریعہ آزادی کے بعد کے بھارت کی داستان بیان کرتا ہے۔ تعمیر قوم کے تئیں بھارت کے تمام وزرائے اعظم کے تعاون کو اعزاز بخشنے کی وزیر اعظم جناب نریندر مودی کی تصوریت سے رہنمائی حاصل کرتے ہوئے، یہ پردھان منتری سنگرہالیہ بھارت کے ہر ایک وزیر اعظم کے لیے، ان کے نظریہ اور عہدہ کی مدت سے قطع نظر، خراج عقیدت پیش کرتا ہے۔ یہ وزیر اعظم جناب نریندر مودی کے زیر قیادت ایک مبنی بر شمولیت کوشش ہے، جس کا مقصد تمام وزرائے اعظم کی قیادت، تصوریت اور حصولیابیوں کے بارے میں نوجوان پیڑھی کو آگاہ کرنا اور ان کی حوصلہ افزائی کرنا ہے۔ قدیم و جدید کے امتزاج کو پیش کرتے ہوئے، یہ میوزیم بلاک I کے طور پر نامزد سابقہ تین مورتی بھون کو، بلاک II کے طور پر نامزد حال ہی میں تعمیر شدہ عمارت کے ساتھ مربو کرتا ہے۔ ان دونوں بلاکوں کا مجموعی رقبہ 15600 مربع میٹر ہے۔ اس میوزیم کی عمارت کے ڈیزائن کی ترغیب ابھرتے ہوئے بھارت کی داستان سے حاصل کی گئی ہے ، اور اسے ملک کے رہنماؤں کے ہاتھوں کے ذریعہ ڈھالا اور تشکیل دیا گیا ہے۔ اس ڈیزائن میں ہمہ گیر اور توانائی تحفظ کے طور طریقوں کو شامل کیا گیا ہے۔ اس پروجیکٹ کے دوران نہ تو کوئی پیڑ کاٹا گیا اور نہ ہی اسے کسی دوسری جگہ منتقل کیا گیا۔ میوزیم کے لوگو میں عوام کے ہاتھوں کو دھرم چکر تھامے ہوئے دکھایا گیا ہے جو قوم اور جمہوریت کی علامت ہے۔ اس میوزیم کے لیے پرسار بھارتی، دوردرشن، فلم ڈویژن، سنسد ٹی وی، وزارت دفاع، میڈیا ہاؤس (بھارتی اور غیر ملکی)، غیر ملکی خبر رساں ایجنسیوں کے ذریعہ وسائل /ذخیروں کے توسط سے معلومات جمع کی گئیں۔ آرکائیوز کے مناسب استعمال (جمع شدہ تخلیقات اور دیگر ادبی تخلیقات، اہم خط و کتابت )، چند نجی چیزیں، تحائف اور یادگاری چیزیں (تہنیت، اعزازات، دیے گئے تمغات، یادگاری ڈاک ٹکٹ، سکے، وغیرہ)، وزرائے اعظم کی تقاریر ، اور وزرائے اعظم کی زندگی کے مختلف پہلوؤں اور ان کے نظریات کی داستان کے انداز میں پیشکش ، وغیرہ کو موضوعاتی انداز میں پیش کیا گیا ہے۔ اس میوزیم کو جدید تکنالوجی پر مبنی انٹر فیس کو بروئے کار لاکر تیار کیا گیا ہے تاکہ مواد میں مختلف چیزوں کو شامل کیا جا سکے۔تھری ڈی تصاویر، ورچووَل رئیلٹی، آگمینٹڈ رئیلٹی، ملٹی ٹچ، ملٹی میڈیا، انٹرایکٹیو کیوسک (چھوٹی دکانیں)، کمپیوٹر سے تیار حرکیاتی مجسمے، اسمارٹ فون ایپلی کیشنز، انٹرایکٹیو اسکرین، تجرباتی تنصیبات وغیرہ جیسی تکنالوجیوں نے نمائش کے مواد کو باہم اثر پذیر اور دلچسپ بنایا ہے۔ میوزیم میں مجموعی طور پر 43 گیلریز ہیں۔ جدوجہد آزادی اور آئین کی نمائش کے ساتھ ساتھ، یہ میوزیم وہ داستان بیان کرتا ہےکہ کیسے وزرائے اعظم نے مختلف چنوتیوں کے دوران ملک کی باگ ڈور سنبھالی اور ملک کی چوطرفہ ترقی کو یقینی بنایا۔
وزیر اعظم نے بدھ پورنیما کے موقع پر بھگوان بدھ کے اصولوں کو یاد کیا

وزیر اعظم جناب نریندر مودی نے بدھ پورنیما کے موقع پر بھگوان بدھ کے اصولوں کو یاد کیا اور ان اصولوں کو پورا کرنے کے لیے اپنا عزم دوہرایا۔ ایک ٹوئٹ میں وزیر اعظم نے کہاہے: ’’بدھ پورنیما کو ہم بھگوان کے اصولوں کو یاد کرتے ہیں اور انہیں پورا کرنے کا اپنا عزم دوہراتے ہیں۔ بھگوان بدھ کے خیالات ہمارے سیارہ کو زیادہ پرامن، ہم آہنگ اور پائیدار بنا سکتے ہیں۔‘‘
وزیراعظم نریندر مودی  نے ڈاکٹر شیاما پرساد مکھرجی کو ان کی برسی کے موقع پر خراج عقیدت پیش کیا

نئی دہلی، 23 جون 2020، وزیراعظم جناب نریندر مودی نے ڈاکٹر شیاما پرساد مکھرجی کو ان کی برسی کے موقع پر خراج عقیدت پیش کیا۔ وزیراعظم نے کہا کہ بھارت کی عظیم شخصیت اور مہان سپوت ڈاکٹر شیاماپرساد مکھرجی کو ان کی برسی پر شت شت نمن ہے۔ ۔۔۔۔۔۔۔۔۔۔۔  م ن۔ ح ا۔ ت ع۔
وزیراعظم نریندر مودی نے شری رام جنم بھومی تیرتھ شیتر ٹرسٹ کے قیام کا اعلان کیا

نئی دہلی، 5 فروری /وزیراعظم جناب نریندر مودی نے آج پارلیمنٹ میں ایودھیا میں رام مندر کی تعمیر کی نگرانی کے لئے ایک ٹرسٹ کا اعلان کیا ہےجس کا حکم سپریم کورٹ کی طرف سے دیا گیا تھا۔ وزیراعظم نے کہا کہ سپریم کورٹ کے فیصلے کی بنیاد پر میری حکومت نے آج شری رام جنم بھومی تیرتھ شیترٹرسٹ کے قیام کی تجویز کو منظوری دے دی ہے۔ انہوں نے کہا کہ ٹرسٹ ایودھیا میں ایک شاندار رام مندر کے قیام کے سلسلہ میں تمام فیصلے کرنے میں پوری طرح آزاد ہوگا۔ ایودھیا کے بارے میں سپریم کورٹ کا تاریخی فیصلہ وزیراعظم نے کہاکہ سپریم کورٹ کی ہدایات پر حکومت نے اترپردیش سرکار سے درخواست کی ہے کہ وہ پانچ ایکڑ زمین سنی وقف بورڈ کو مختص کرے اور ریاستی سرکار نے اس کی یہ درخواست مان لی ہے۔ ہم سبھی اس تاریخی اور روحانی اہمیت سے بخوبی واقف ہیں جوہندستانی قدروں ، جذبے ، نظریات اور ثقافت سے بھگوان رام اور ایودھیا سے جڑی ہیں۔ عظیم الشان رام مندر کی تعمیر اورمستقبل میں رام للا کے درشن کرنے والے عقیدت مندوں کے جذبے کو ذہن میں رکھتے ہوئے حکومت نے ایک اور اہم فیصلہ کیا ہے اس نے یہ فیصلہ کیا ہے کہ حاصل کی گئی لگ بھگ 67.703 ایکڑ زمین کو شری رام جنم بھومی تیرتھ شیتر ٹرسٹ کو منتقل کردیا جائے گا۔ وزیراعظم نے ہندستان کے عوام کی طرف سے پیش کئے گئے جذبے کی تعریف کی وزیراعظم نے ایودھیا معاملے پر سپریم کورٹ کے فیصلے کے بعد امن اور ہم آہنگی بنائے رکھنے میں ملک کے عوام کی طرف سے پیش کی گئی پختگی اور جذبے کی تعریف کی۔ وزیراعظم نے ایک علیحدہ ٹوئٹ میں اسی جذبے کو دوہرایا جہاں انہوں نے کہا تھا کہ ہندستان کے عوام نے جمہوری عمل اور طریقہ کار میں اپنے زبردست اعتقاد کا مظاہرہ کیا ہے اور میں ہندستان کے 130 کروڑ عوام کو سلام پیش کرتا ہوں۔ ۔ ہندستان میں رہنے والے سبھی فرقے ایک بڑے کنبے کے ممبر ہیں وزیراعظم نریندر مودی نے کہا کہ ہم سب ایک ہی کنبے کے ممبر ہیں ۔ یہ ہندستان کی قدریں ہیں ۔ ہم چاہتے ہیں کہ ہندستان کے عوام خوش اور صحت مند رہے اور انہیں اسے سب کا ساتھ سب کا وکاس، سب کے وشواس سے رہنمائی حاصل ہو۔ ہم ہرہندستانی کی فلاح و بہبود کے لئے کا م کررہے ہیں۔ وزیراعظم نےمزید کہا کہ آیئے ہم سب مل کر ایک عظیم رام مندر کی تعمیر کی سمت میں کام کریں۔ ۔۔۔۔۔۔۔۔۔۔۔ م ن۔ ح ا ۔ ج۔
جیسا کہ بھارت  امرت مہوتسو کی تقریبات منارہا ہے، میں پُر امید ہوں کہ 130کروڑ بھارتی عوام اسے نئی اونچائیوں تک پہنچانے کو یقینی بنانے کے لئے محنت جاری رکھیں گے

نئی دہلی02 اگست2021: وزیراعظم جناب نریندر مودی نے کہا ہے کہ جیسا کہ بھارت امرت مہوتسو کی تقریبات منا رہا ہے، وہ پُر امید ہیں کہ 130 کروڑ بھارتی عوام اسے نئی اونچائیوں تک پہنچانے کو یقینی بنانے کے لئے محنت جاری رکھیں گے۔ وزیر اعظم نےسلسلے وار ٹویٹ پیغامات میں کہا : ’’جیسا کہ بھارت اگست کے مہینے میں داخل ہوگیا ہے، جب سے امرت مہوتسو کا آغاز ہواہے، ہم نے بہت سے واقعات دیکھے ہیں جو ہر بھارتی کے لئے حوصلہ افزا ہیں۔اس دوران ریکارڈ ٹیکہ کاری ہوئی ہے اور جی ایس ٹی کے بھی اونچے اعداد شمار حاصل ہوئے ہیں، جن سے زبردست معاشی سرگرمی کا اشارہ ملتا ہے۔ اولمپک مقابلوں میں نہ صرف پی وی سندھو نے تمغہ جیتا ہے جس کی کہ وہ پوری طرح حقدار ہیں ، بلکہ مردوں اور خواتین کی ہاکی ٹیموں میں بھی تاریخی کوششیں کی ہیں۔ جیسا کہ بھارت امرت مہوتسو کی تقریبات منا رہا ہے، وہ پُر امید ہیں کہ 130 کروڑ بھارتی عوام اسے نئی اونچائیوں تک پہنچانے کو یقینی بنانے کے لئے محنت جاری رکھیں گے۔